กลุ่ม24มิถุนาฯ รำลึก 6 ปี ลุงนวมทอง
กลุ่ม 24 มิถุนาประชาธิปไตย จัดรำลึก 6 ปี การอัตตวินิบาตกรรม ลุงนวมทอง ไพรวัลย์ คนขับแท็กซี่ต้านรัฐประหาร สุชาติ นาคบางไทร เรียกร้องเป็นวันสำคัญของประเทศไทยวันนี้(31 ต.ค.55) เวลา 10.00 น. ที่สะพานลอยหน้าไทยรัฐ ถนนวิภาวดีรังสิต ประชาชนประมาณ 50 คน นำโดย กลุ่ม 24 มิถุนาประชาธิปไตย จัดกิจกรรมรำลึก 6 ปีการเสียชีวิตของ นวมทอง ไพรวัลย์ คนขับแท็กซี่ที่ผูกคอเสียชีวิตบริเวณดังกล่าว โดยในจดหมายลาตายระบุว่า ต้องการลบคำสบประมาทของ พันเอก อัคร ทิพโรจน์ รองโฆษก คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข(คปค.) ที่ว่า ไม่มีใครมีอุดมการณ์มากขนาดยอมพลีชีพได้ จากการที่ก่อนหน้านั้น 30 ก.ย.49 นายนวมทอง ได้ขับแท็กซี่พุ่งชนรถถังของ คปค. เพื่อประท้วงการรัฐประหาร ที่บริเวณลานพระบรมรูปทรง จนได้รับบาดเจ็บสาหัส ละครหุ่นนิ่งผูกคอประชาธิปไตยสำหรับกิจกรรมรำลึกในครั้งนี้ ประกอบด้วยการวางดอกไม้ วางพวงมาลา จุดเทียนและธูปสีแดง การแสดงแดงละครหุ่นนิ่งผูกคอประชาธิปไตย การกล่าวคำรำลึก ปิดท้ายด้วยการร้องเพลง ที่ถูกแต่งขึ้นโดย จิ้น กรรมาชน (กุลศักดิ์ เรืองคงเกียรติ) และได้มอบให้กับ นวมทอง ไพรวัลย์ สำหรับการกล่าวรำลึกนั้นมี ชินวัฒน์ หาบุญพาด นายกสมาคมพิทักษ์ผลประโยชน์ผู้ขับรถแท็กซี่ สุชาติ นาคบางไทร กลุ่มคนวันเสาร์ไม่เอาเผด็จการ ไม้หนึ่ง ก.กุนที จ.เจตน์ และชัยนรินทร์ กุหลาบอ่ำ กลุ่มกวีราษฎร์ กล่าวคำรำลึกลุงนวมทองตอนที่ผมไปเยี่ยมที่โรงพยาบาลวชิระ ผมได้ถามว่าคิดอย่างไรจึงได้ขับรถแท็กซี่ชนรถถัง คุณลุงนวมทองบอกว่าที่ผมต้องขับรถแท็กซี่ชนรถถัง ผมไม่สามารถที่จะอยู่กับเผด็จการได้ และผมไม่มีทางอื่นที่จะไปสู้รบกับเผด็จการ มีทางเดียวเท่านั้น เมื่อเผด็จการอยู่ ผมก็จะต้องไป ชินวัฒน์ กล่าวขอฝากไว้ไม่ว่าจะเป็นรัฐบาลหรือองค์กรหน่วยงานใดๆ หากมีโอกาสที่ทำได้ อยากจะให้วันที่ 31 ตุลาคมของทุกปีเป็นวันหยุดราชการ เป็นวันที่รำลึกการเสียสละชีวิตของประชาชน เป็นวันสำคัญของประเทศไทยวันหนึ่ง ประการที่ 2 ถ้าหากเป็นไปได้ผมอยากจะให้เราจารึกชื่อ นวมทอง ไพรวัลย์ ไว้บนถนนสำคัญสายใดสายหนึ่งของประเทศ หรือเป็นสะพานข้ามแม่น้ำที่สำคัญ สุชาติ นอกจากนี้สุชาติ ยังได้ขนานนาม นวมทอง ไพรวัลย์ ว่าเป็น วีระบุรุษประชาชนด้วยตนเอง โดยอธิบายว่าเพราะท่านได้ต่อสู้กับเผด็จการโดยไม่ต้องรอให้ใครมาสรรเสริญ โดยไม่ต้องรอให้ใครมาเห็นชอบ ปฏิบัติการด้วยตัวเองทันทีผมถือว่าลุงนวมทอง ไพรวัลย์ มิใช่แค่เป็นวีรบุรุษของสังคมนี้เท่านั้น ท่านยังเป็นรัฐบุรุษตัวจริงของแผ่นดินไทย เป็นรัฐบุรุษที่ไม่ต้องมีคำนำหน้า ไม่ต้องมีคำต่อท้าย เพราะว่ามีเพียงนวมทอง ไพรวัลย์ เท่านั้น จึงควรค่ากับการพิสูจน์ยืนยันว่าท่านรักศรัทธาในประชาธิปไตยอย่างสูงสุด ด้วยจิตคาราวะของประชาชนคนหนึ่ง เจ้าของ 1 สิทธิ 1 เสียงคนหนึ่ง ไม้หนึ่ง ก.กุนที กล่าวแม้วันนี้เราก็รู้กันว่าอำนาจยังไม่อยู่ข้างประชาธิปไตยเสียทั้งหมด วันที่เสียชีวิตของลุงนวมทองจึงยังมิอาจเป็นวันที่ยิ่งใหญ่ในสาธารณะชนได้มากกว่านี้ เป็นวันที่ยิ่งใหญ่แต่เพียงคนที่รักประชาธิปไตย หากแต่เราหวังในวันข้างหน้าวันนี้จะกลายเป็นวันที่สำคัญของประเทศต่อไป จ.เจตน์ กล่าวชัยนรินทร์ กุหลาบอ่ำ ได้อ่านบทกวี นวมทองชาติใหม่สากลนิยมโครม รถยนต์พุ่งชนรถถังสุดปลายคันเร่งเต็มแรงกล้ากลางถนนคอนกรีตเศษเหล็กทะลุดุนด้านความอัปปรีย์ จัญไร ของโลกโสมมบุรุษผู้องอาจทรนงสะกดประทีปแห่งเสรีนามระบือสะท้านทุ่งทั่วแดนไกล นวมทอง ไพรวัลย์เขาชกเข้าตาขาวข้างขวาเผด็จการทหารปอดแหกแดกดันนิยายอุดมการณ์ซี่พลเมืองแท้ สอนมวยคนรวยล้นฟ้าอย่ามาทายท้าธรรมดาสามัญดิ้นร้นหากินสุจริต สนองตอบระบอบประชาธิปไตยเมื่อความเป็น ไร้ศักดิ์ศรีมองดูอยู่ชีวีช่างเศร้าหมองลงทุกขณะสนิมกัดเซาะ เห็นการกบฎต่อประชาชนความ ตาย ที่เลือก คือเส้นทางเกิดใหม่นักสู้ไว้ลายต้านรัฐประหาร ลั่นวาจาสิทธิ์สละชีพร่างแรก ปฐมบทบุพกัลย์ สู่ ยุคเปลี่ยนผ่านณ สมรภูมิ ควันยางรอยเลือดเสียงหวีดร้องไม่มีให้ปรากฏ ในขณะที่เสื้อลายพรางใช้ด้ามของแข็งกระแทกๆตอกลงบนใบหน้าของพวกเขาแต่แสงโสตก้องในหัวผม มันกลับเป็นซอกเส้นเสียงวัยฉกรรจ์ถืออาวุธครบมือ เข้าตรึงกำลังทุกพื้นที่ในประเทศที่ไม่เป็นประเทศในชาติที่โหยหาอำนาจพิเศษอันบ้าคลั่งมักมีเรื่องราวเหล่านี้ ผลุบโผล่โล้้ประจำต่อเมื่อกาล เวลา เป็นของคนเบื้องล่างฝุ่นผงธุลีใต้ตีนจะลอยละลิ่วปลิวปรกกลบหน้าอสุระราชะสูง เสียดเมฆินตร์ ประเทศจะเป็นประเทศชาติจะเป็นสากล:
กลุ่ม 24 มิถุนาประชาธิปไตย จัดรำลึก 6 ปี การอัตตวินิบาตกรรม ลุงนวมทอง ไพรวัลย์ คนขับแท็กซี่ต้านรัฐประหาร สุชาติ นาคบางไทร เรียกร้องเป็นวันสำคัญของประเทศไทย วันนี้(31 ต.ค.55) เวลา 10.00 น.
24 มิถุนาประชาธิปไตย,นวมทอง ไพรวัลย์,รัฐประหาร,อัคร ทิพโรจน์